**Sterk medisin for sterke pickuper**

LIQUI MOLY-spesialadditiver for pickuper – testet i daglig bruk og ved Baja 1000

**Mai 2018 – For å sikre at de store arbeidsjernene kan fortsette å gi full gass, har den tyske eksperten på olje- og tilsetningsstoffer LIQUI MOLY utviklet en serie av additiver spesielt for pickuper. Disse forebygger snikende effekttap og sørger for at motoren holder koken. «Det hjelper godt i hverdagen og i situasjoner hvor pickupen må yte maksimalt», påpeker David Kaiser, leder for forskning og utvikling hos LIQUI MOLY.**

Truck-serien griper an det utbredte problemet kjent som snikende effekttap. Avleiringer inne i motoren fører til dårligere forbrenning ved at drivstoffet ikke blir like fint forstøvet som før. Resultatet er lavere effekt, høyere drivstofforbruk og enda mer avleiringer. Det er en ond sirkel. Fordi det er en snikende prosess, vil den ofte gå føreren hus forbi.

Truck-serien fra LIQUI MOLY griper problemet ved roten. De fem additivene for bensin, diesel og olje sørger for at kraftige motorer bevarer musklene. En av de første som fikk teste ut de nye additivene, var Baja-racerkjører Armin Schwarz: «Jeg bruker alle de fem additivene både i min private diesel-pickup og i bensin-pickupen jeg konkurrerer med. Sistnevnte er en Ford Raptor Racing Trophy Truck med 960 hk, som tar seg frem bokstavelig talt overalt. Disse additivene er uslåelige når det gjelder å holde truckytelsen på topp og forebygge problemer.»

Truck Series Complete Diesel System Cleaner er et effektivt rengjøringsadditiv som fjerner avleiringer fra drivstoffsystemet og forbrenningskamrene. Det bør helst brukes jevnlig – for eksempel i forbindelse med oljeskift. Eller når det har oppstått avleiringer som gjør at motoren går ujevnt på tomgang, ikke lenger presterer maksimalt eller slipper ut røykskyer. Truck Series Complete Diesel System Cleaner tilsettes ganske enkelt i tanken.

Truck Series Diesel Performance and Protectanter laget for permanent bruk. I tillegg til å fjerne de gamle avleiringene og hindre at det dannes nye, gir dette multitalentet høyere cetantall. Det tilsvarende produktet for bensinmotorer heter Truck Series Complete Fuel Cleaner.Med denne gode hjelperen blir motorgangen jevnere og forbruket reduseres. Jo eldre trucken er og jo lengre den har kjørt, desto større blir effekten av additivene. De store boksene på 500 ml er tilpasset størrelsen på tanken i trucker. Tilsett ganske enkelt én boks i tanken per 200 mil.

Det fjerde additivet i den nye Truck-serien er DPF Protector. Hvis trucken stort sett brukes til korte kjøreturer og i bytrafikken, kommer ikke dieselpartikkelfilteret opp i temperaturen som trengs for å starte automatisk regenerering. Resultat: Filteret tilstoppes tidligere enn forventet. Med DPF Protector startes automatisk regenerering ved lavere temperatur, slik at filteret ikke tettes til.

Det femte additivet i den nye Truck-serien er Oil Treatment. Det beskytter motoren effektivt mot slitasje ved hjelp av MoS2-partikler som fast smøremiddel. Dette er viktig ikke bare ved igangkjøring – når oljen ennå ikke har nådd frem overalt i motoren og det oppstår friksjon med metall mot metall – men også når motoren utsettes for ekstreme belastninger. Faktisk beskyttes motoren også når smørefilmen er slitt bort.

«Additivene i Truck-serien vår er kraftpakker for kraftplugger», understreker David Kaiser. «De bidrar til at selv de tyngste arbeidene går som smurt.»

**Om LIQUI MOLY**

LIQUI MOLYs unike og rikholdige bilkjemiske sortiment omfatter rundt 4000 produkter: motoroljer og tilsetningstoffer, fett og pastaer, sprayer og bilpleie, klebe- og tetningsmidler. LIQUI MOLY, som ble grunnlagt i 1957, utvikler og produserer utelukkende i Tyskland. Selskapet er der ubestridt markedsleder på additiver, og blir gang på gang stemt frem som beste oljemerke. LIQUI MOLY, som ledes av Ernst Prost, forhandles i 120 land, og hadde i 2017 en omsetning på 532 millioner euro.

**Kontaktinformasjon:**

LIQUI MOLY GmbH

Peter Szarafinski

Jerg-Wieland-Str. 4

89081 Ulm-Lehr

Germany

Tel.: +49 7 31/14 20 189

Fax: +49 7 31/14 20 82

Peter.Szarafinski@liqui-moly.de